Irene Manning

Irene Manning (17. heinäkuuta 1912 – 28. toukokuuta 2004) oli yhdysvaltalainen näyttelijä ja laulaja.

Manning syntyi Cincinnatissa Ohiossa viisilapsiseen perheeseen. Hänen perheellään oli tapana käydä huviretkillä, joissa harrastettiin muun muassa yhteislaulua. Näin Manning kykeni kehittämään laulutaitoaan varhaisvuosistaan lähtien.

Ensimmäisissä elokuvatehtävissään Irene Manning esiintyi nimellä Hope Manning. Hänen tunnetuimpiin rooleihinsa kuuluu Fay Templetonin osa elokuvassa Yankee Doodle Dandy (1942).

Manning kuoli 91-vuotiaana sydämen vajaatoimintaan kotonaan San Carlosissa Kaliforniassa.

Luokka:Yhdysvaltalaiset näyttelijät
Luokka:Vuonna 1912 syntyneet
Luokka:Vuonna 2004 kuolleet